PTG ผุดแคมเปญ! เพิ่ม 3 สิทธิ์ “บัตรคนจน” เติมก๊าซหุงต้ม
PTG ชูแคมเปญช่วยเหลือประชาชนผู้มีบัตรสวัสดิการแห่งรัฐ มอบส่วนลดผลิตภัณฑ์ก๊าซหุงต้มพีที จาก 1 สิทธิ์เป็น 3 สิทธิ์ มูลค่าช่วยเหลือสูงสุดถึง 300 บาทต่อราย หวังแบ่งเบาภาระค่าครองชีพ
PTG ชูแคมเปญช่วยเหลือประชาชนผู้มีบัตรสวัสดิการแห่งรัฐ มอบส่วนลดผลิตภัณฑ์ก๊าซหุงต้มพีที จาก 1 สิทธิ์เป็น 3 สิทธิ์ มูลค่าช่วยเหลือสูงสุดถึง 300 บาทต่อราย หวังแบ่งเบาภาระค่าครองชีพ
3 ต.ค. 2565

นายสุวัชชัย พิทักษ์วงศาภรณ์ กรรมการผู้จัดการ บริษัท แอตลาส เอ็นเนอยี จำกัด (มหาชน) บริษัทในกลุ่มบริษัท พีทีจี เอ็นเนอยี จำกัด (มหาชน) หรือ PTG ออกแคมเปญช่วยเหลือประชาชนอย่างต่อเนื่อง มอบส่วนลดค่าก๊าซหุงต้มพีทีให้กับผู้มีรายได้น้อย สำหรับผู้มีบัตรสวัสดิการแห่งรัฐ โดยแคมเปญดังกล่าวได้เริ่มเริ่มต้นตั้งแต่ปี 2564 และต่อเนื่องมาจนถึงปัจจุบัน ซึ่งได้เพิ่มสิทธิ์ส่วนลดค่าก๊าซหุงต้มพีที จาก 1 สิทธิ์เป็น 3 สิทธิ์ มูลค่าส่วนลดสิทธิ์ละ 100 บาทต่อเดือน รวมมูลค่าความช่วยเหลือสูงสุดถึง 300 บาทต่อราย ซึ่งวัตถุประสงค์หลัก เพื่อต้องการแบ่งเบาภาระ ลดค่าครองชีพสำหรับพี่น้องประชาชนในกลุ่มที่อาจได้รับผลกระทบอย่างมากในภาวะเศรษฐกิจฝืดเคือง และผลพวงของค่าครองชีพเพิ่มสูงขึ้น
โดยกิจกรรมช่วยเหลือนี้ มีเงื่อนไขเพียงเป็นผู้ถือบัตรสวัสดิการแห่งรัฐ และสมัครเป็นสมาชิก PT Max Card เท่านั้น ซึ่งผู้ที่มาใช้สิทธิ์รับการช่วยเหลือค่าก๊าซหุงต้มพีทีดังกล่าว จะไม่เสียสิทธิ์จากภาครัฐฯ อื่นๆจากภาครัฐแต่อย่างใด นับว่าเป็นอีกหนึ่งกิจกรรมการช่วยเหลือของภาคเอกชน โดย บริษัท แอตลาส เอ็นเนอยี จำกัด (มหาชน) เพราะอยากให้คนไทยอยู่ดีมีสุขไปด้วยกัน ตามปณิธาน PTG
สำหรับผู้ที่สนใจรับสิทธิ์การช่วยเหลือนี้ สามารถใช้สิทธิ์ได้ตั้งแต่วันที่ 1 กันยายน – 31 ธันวาคม 2565 หรือสอบถามรายละเอียดเพิ่มเติม ได้ที่ร้านจำหน่ายก๊าซหุงต้มพีทีทั่วประเทศ สอบถามที่เบอร์ 02-032-8888